b'\n_START_ARTICLE_\nOpera Hedeland\n_START_PARAGRAPH_\nOpera Hedeland er et amfiteater og Danmarks st\xc3\xb8rste permanente udend\xc3\xb8rsscene. Den ligger i naturomr\xc3\xa5det Hedeland Naturpark mellem Hedehusene og Roskilde. De to f\xc3\xb8rste weekender i august danner det rammen om store professionelle operaproduktioner p\xc3\xa5 h\xc3\xb8jt niveau. Teatret rummer en 800 m\xc2\xb2 stor cirkelformet scene og publikumskapaciteten er p\xc3\xa5 ca. 3000 siddepladser. N\xc3\xa5r den cirkelformede scene bruges til publikumspladser, er der plads til op mod 4200. Amfiteatret blev indviet i 1996 med \xc3\xa5bningskoncert dirigeret af Zubin Mehta i forbindelse med Kulturby\xc3\xa5ret K\xc3\xb8benhavn 1996. G\xc3\xa6stespil mellem 1996 og 2001 med bl.a. Malm\xc3\xb6 Opera og Teatro La Fenice. _NEWLINE_Den selvejende institution Opera Hedeland oprettedes som egnsteater i 2001. Teatret har tre kommuner H\xc3\xb8je-Taastrup, Greve og Roskilde som tilskudsydere - sammen med Slots- og Kulturstyrelsen. I 2007 indviedes en hydraulisk orkestergrav finansieret af private fonde (A.P. M\xc3\xb8ller og hustru Chastines Fond til Almene Formaal, Velux Fonden & Oticon Fonden) og tilskudsyderne. 2007-produktionen af Carmen satte Berlingske som en af \xc3\xa5rets top 5-oplevelser. 2012-produktionen af Don Giovanni samt 2013-produktionen af Madame Butterfly blev begge Reumert-nomineret som "\xc3\x85rets opera". La Sonnambula blev af Copenhagen Culture udpeget som "\xc3\x85rets Opera" i 2016. Hvert \xc3\xa5r g\xc3\xa6ster mellem 7 og 10.000 opf\xc3\xb8relserne. Fra 2019 ops\xc3\xa6tter Opera Hedeland desuden en versionering af \xc3\xa5rets opera, stilet til b\xc3\xb8rn fra 5 klasse og opefter og som tilbydes skolerne i vores tre kommuner.'